ഇന്ത്യക്കാരനായ ഒരു ജനപ്രിയസംഗീതകാരനും ബോളിവുഡ് സിനിമപിന്നണിഗായകനുമാണ് കൈലാഷ് ഖേർ (Kailash Kher). ഭാരത നാടോടിസംഗീതവും സൂഫി സംഗീതവുമാണ് ഇദ്ദേഹത്തിനു പ്രചോദനമായത്. ഹിന്ദി, പഞ്ചാബി, തമിഴ്,തെലുഗു, കന്നഡ, ഉർദു, രാജസ്ഥാനി എന്നീ ഭാഷകളിൽ ഇദ്ദേഹം ഗാനങ്ങൾ ആലപിക്കുന്നു. ഇക്കാലത്തെ സൂഫി സംഗീതകാരന്മാരിൽ പ്രമുഖനാണ് ഖേർ. പുതുതലമുറയ്ക്ക് സൂഫി സംഗീതത്തിൽ താൽപ്പര്യമുണ്ടാവാൻ ഖേറിന്റെ സംഭാവനകൾ വളരെയേറെയാണ്.